laion/Wikipedia-Exotic huggingface dataset:
ননীগোপাল চক্রবর্তী

ননীগোপাল চক্রবর্তী (ইংরেজি: Nanigopal Chakraborty) (১২ ডিসেম্বর, ১৯০৫ - ১১ আগস্ট ১৯৯০) ছিলেন একজন বাঙালি শিশুসাহিত্যিক। ননীগোপাল চক্রবর্তীর জন্ম অধুনা বাংলাদেশের যশোহর জেলার আড়কান্দি গ্রামে তার মাতুলালয়ে। পৈতৃক নিবাস ছিল যশোহর জেলারই মামুদপুরে। পিতা বঙ্কুবিহারী চক্রবর্তী ও মাতা কাদম্বিনী দেবী। ১৯২৫ খ্রিস্টাব্দে তিনি যশোহরের নড়াইলের ভিক্টোরিয়া কলেজ থেকে আই.এ পাশ করে ১৯২৭ খ্রিস্টাব্দে কৃষ্ণনগরে চলে আসেন। সেখান থেকে ১৯৩১ খ্রিস্টাব্দে বি.এ পাশ করেন। ননীগোপাল চক্রবর্তী ছোটোদের জনপ্রিয় পত্রিকা 'শিশুসাথী', 'মৌচাক', 'রামধনু' পত্রিকায় নিয়মিত লিখতেন। তিনি গল্প, অ্যাডভেঞ্চার, ভ্রমণকাহিনী, বিজ্ঞান বিষয়ক রচনা-সহ অনুবাদেও পারদর্শী ছিলেন। ১৯৩৮ খ্রিস্টাব্দে তার লেখা শিশুপাঠ্য গ্রন্থ 'শিকারী শশী ও লাঠিয়াল রামরতন' প্রকাশিত হয়। তার উল্লেখযোগ্য গ্রন্থ গুলি হল- ' ' পার্কিং বুড়ো ' ' ' ' চরকাবুড়ি ' ' ' ' আকাশগঙ্গা ' ' ' ' হাবুল চন্দোর ' ' ' ' আমার বন্ধু ভাস্কর ' ' ' ' দুচোখ যে দিকে যায় ' ' ' ' বাদলা দিনের গল্প ' ' ' ' ফুড়ুৎ গুড়গুড়ি ' ' ' ' দুর্গমপথের যাত্রী ' ' বিজ্ঞান বিষয়ক ছোটোদের রচনাতেও তিনি কৃতিত্বের উজ্জ্বল স্বাক্ষর রেখেছেন। 'আমাদের কীটপতঙ্গ' গ্রন্থের জন্য রাষ্টীয় পুরস্কার লাভ করেছিলেন। শিশুসাহিত্য পরিষদ তাঁকে "ভুবনেশ্বরী পদক" দিয়ে সম্মানিত করে। তার লেখা "বাংলার কুটীর শিল্প" বইটির ভূমিকা লিখে দিয়েছিলেন আচার্য প্রফুল্লচন্দ্র রায়। এছাড়া হাস্যরসের বিখ্যাত সাপ্তাহিক পত্রিকা 'সচিত্র ভারত' -এ তার অনেক হাসির গল্প প্রকাশিত হয়েছে। কৃষ্ণনগর থেকে প্রকাশিত 'হোমশিখা' মাসিক সাহিত্য পত্রিকার তিনি ছিলেন প্রতিষ্ঠাতা-সম্পাদক। কৃষ্ণনগর থেকে প্রকাশিত সাপ্তাহিক সংবাদ পত্রিকা 'নদীয়ার মানুষ'ও তিনি দীর্ঘদিন সম্পাদনা করেন। কৃষ্ণনগরের সাহিত্য-সংস্কৃতিমূলক প্রতিষ্ঠান 'কৃষ্ণনগর সাহিত্য সংগীতি' ও 'বাণী পরিষদের' সঙ্গে সক্রিয়ভাবে যুক্ত ছিলেন। তিনি আকাশবাণী কলকাতা কেন্দ্রের ছোটদের জন্য বিভিন্ন অনুষ্ঠানের সাথে যুক্ত ছিলেন। তার কৃতি সন্তান অধ্যাপক ড. পার্থসারথি চক্রবর্তীও বাংলা কিশোর সাহিত্যের অতি প্রিয় ও অপরিহার্য একটি নাম। পিতার ন্যায় তিনিও বিজ্ঞানের রহস্যকে ছোটদের কাছে গল্পে মনোগ্রাহী করে তুলেছেন। শিশুসাহিত্যিক ননীগোপাল চক্রবর্তী ১৯৯০ খ্রিস্টাব্দের ১১ই আগস্ট প্রয়াত হন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১৮২, আইএসবিএন ৯৭৮-৮১-৭৯৫৫-২৯২-৬
ডেল্টা-ওয়াই ট্রান্সফরমার

ডেল্টা-ওয়াই ট্রান্সফরমার হচ্ছে এক ধরনের তিন দশা অবস্থার তড়িৎ শক্তির ট্রান্সফরমার নকশা যেখানে প্রাথমিক দিকে ডেল্টা সংযুক্ত কুণ্ডলী থাকে এবং আনুষঙ্গিক দিকে ওয়াই/স্টার সংযুক্ত কুণ্ডলী থাকে। ওয়াই সংযুক্ত দিকে একটি নিরপেক্ষ তার সংযোগ দেয়া যায়। এটি একটি একক তিন দশার ট্রান্সফরমার হতে পারে, আবার একে তিনটি একক দশার ট্রান্সফরমার থেকেও তৈরি করা যায়। এর আরেক নাম ডেল্টা-স্টার ট্রান্সফরমার। ডেল্টা-ওয়াই ট্রান্সফরমার বাণিজ্যিক, শিল্পকারখানা, এবং ঘনবসতির আবাসিক এলাকায়, তিন দশার তড়িৎ শক্তির বিতরন ব্যবস্থার ক্ষেত্রে খুবই পরিচিত। এর একটি উদাহরণ হচ্ছে বিতরণ ট্রান্সফরমার, যার ডেল্টা সংযুক্ত প্রাথমিক প্রান্তে, ১১ কিলোভোল্টের তিনটি দশা রয়েছে যেখানে কোন নিরপেক্ষ অথবা আর্থিং তার অবিদ্যমান, আর স্টার (অথবা ওয়াই) সংযুক্ত আনুষঙ্গিক প্রান্তে ৪১৫ ভোল্টের ৩-দশার সরবরাহ বিদ্যমান, এবং প্রতি দশা এবং নিরপেক্ষ (ভূতলে স্থাপিত) প্রান্তের মাঝে ২৪০ ভোল্টের স্থানীয় বিভব পার্থক্য বিদ্যমান। ডেল্টা কুণ্ডলীর কারনে তড়িতের তৃতীয় সমমেল ট্রান্সফরমারের মধ্যেই সীমাবদ্ধ থাকে, এবং এর ফলে তড়িৎ পরিবহন লাইনে তৃতীয় সমমেল তড়িৎপ্রবাহ প্রবাহিত হতে পারে না। ডেল্টা-ওয়াই ট্রান্সফরমার বর্তনীতে ৩০, ১৫০, ২১০ অথবা ৩৩০ ডিগ্রির দশা পরিবর্তন নিয়ে আসে। এজন্য এদেরকে ওয়াই-ওয়াই (অথবা ডেল্টা-ডেল্টা) ট্রান্সফরমারের সাথে সমান্তরালে স্থাপন করা যায় না। যদিও, এদেরকে অনন্য কিছু বর্তনী এবং ডেল্টা-ওয়াই (অথবা ওয়াই-ডেল্টা) ট্রান্সফরমারের কিছু বিশেষ বর্তনীর সাথে সমান্তরালে স্থাপন করা যায়।[তথ্যসূত্র প্রয়োজন] তড়িৎ শক্তি বিতরণ হাই লেগ ডেল্টা প্রধান শক্তি ব্যবস্থা মোটর মৃদু স্টারটার "Annex D - Three-phase transformer connections" (পিডিএফ)। IEC। সংগ্রহের তারিখ ৬ জানুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] Electrical Transmission and Distribution Reference Book,Westinghouse Electric Corporation, 1964, Chapter 5, table 15 "IEC Standard 60076-1 Edition 2:1993 consolidated with amendment 1:1999" (পিডিএফ)। IEC। সংগ্রহের তারিখ ৬ জানুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] তিন-দশার ট্রান্সফরমার বর্তনী
তেংনৌপাল জেলা

তেংনৌপাল জেলা উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের ১৬টি জেলার মধ্যে পূর্ব দিকে অবস্থিত একটি জেলা৷ ২০১৬ খ্রিস্টাব্দে ৮ই ডিসেম্বর চান্দেল জেলা থেকে এই জেলাটি গঠন করা হয়৷ জেলাটির জেলাসদর তেংনৌপাল শহরে অবস্থিত৷ উনবিংশ শতাব্দীর ষাট এবং সত্তরের দশকে তেংনৌপাল শহরটিই জেলাসদর ছিলো৷ কিন্তু পরবর্তীকালে ১৯৭৪ খ্রিস্টাব্দে কোনো কারণে জেলা সদর চান্দেল শহরে পরিবর্তিত করা হয়৷ এই জেলা বিভিন্ন সরকারী আবাসন তৈরীর জন্য ভৌগোলিক ও আন্তর্জাতিকভাবে লাভজনক৷ জেলাটির উত্তরে রয়েছে কামজং জেলা, উত্তর-পশ্চিম দিকে রয়েছে কাংপোকপি জেলা, পশ্চিম দিকে রয়েছে থৌবাল ও কাকচিং জেলা এবং দক্ষিণ দিকে রয়েছে চান্দেল জেলা৷ এছাড়া জেলাটির পূর্বদিকে রয়েছে ভারত-ময়ানমার আন্তর্জাতিক সীমান্ত তথা মিয়ানমার রাষ্ট্রের সাগাইং প্রদেশের তামু জেলা৷ তেংনৌপাল জেলাতে তিনটি তহশিল রয়েছে, যথা: তেংনৌপাল মোরে মাচি "7 new districts formed in Manipur amid opposition by Nagas : India, News - India Today"। Indiatoday.intoday.in। ২০১৬-১২-০৯। সংগ্রহের তারিখ ২০১৭-০৬-৩০।  "Manipur Creates 7 New Districts"। Ndtv.com। ২০১৬-১২-০৯। সংগ্রহের তারিখ ২০১৭-০৬-৩০।  "New districts to stay, says Manipur CM"। The Hindu। ২০১৬-১২-৩১। সংগ্রহের তারিখ ২০১৭-০৬-৩০।  "Manipur Chief Minsiter [sic] inaugurates two new districts amid Naga protests"। Timesofindia.indiatimes.com। ২০১৬-১২-১৬। সংগ্রহের তারিখ ২০১৭-০৬-৩০।  "Simply put: Seven new districts that set Manipur ablaze"। The Indian Express। ২০১৬-১২-২০। সংগ্রহের তারিখ ২০১৭-০৬-৩০।  "Creation of new districts could be game-changer in Manipur polls | opinion"। Hindustan Times। সংগ্রহের তারিখ ২০১৭-০৬-৩০।
সর্বপ্রধান নগরী

কোনও দেশের সর্বপ্রধান নগরী (ইংরেজি: Primate city, প্রাইমেট সিটি) বলতে এমন একটি নগরীকে বোঝায় যার আকার জনসংখ্যার বিচারে দেশটির দ্বিতীয় বৃহত্তম নগরীর দ্বিগুণেরও বেশি এবং অর্থনীতি, রাজনীতি, শিক্ষা, সংস্কৃতি, ইত্যাদি ক্ষেত্রে নগরীটি দেশের অন্য সব নগরের সাথে অনুপাতের তুলনায় অনেক বেশি প্রাধান্য বা আধিপত্য বিস্তার করে থাকে। সর্বপ্রধান নগরীগুলি সাধারণত উপনিবেশবাদ-পরবর্তী যুগে গড়ে উঠেছে। ঔপনিবেশিক যুগে ইউরোপীয় সরকারগুলি সাধারণত তাদের সমস্ত রাজনৈতিক ও অর্থনৈতিক কর্মকাণ্ড একটিমাত্র আঞ্চলিক কেন্দ্র থেকে পরিচালনা করত। ফলে সেই সময়ে সামঞ্জস্যহীনভাবে একটিমাত্র কেন্দ্রীয় এলাকাতে পৌর অবকাঠামোগুলি নির্মিত হয়। বি-উপনিবেশীকরণের পরে অবকাঠামোগুলি ঐসব নগরীতে থেকে যায় এবং এগুলি সর্বপ্রধান নগরী হিসেবে আবির্ভূত হয়। সর্বপ্রধান নগরীর সুবিধা হল এতে দেশের অর্থনৈতিক কর্মকাণ্ড পুঞ্জীভূত হয়। এতে পণ্য ও সেবার একটি বৃহৎ বাজারের সৃষ্টি হয়। জনসংখ্যা বেশি বলে উচ্চমানের পণ্য ও সেবার (যেমন শিক্ষা) চাহিদা থাকে। তথ্য ও ধারণার প্রবাহ অনেক বেশি থাকে। কেন্দ্রীভূত যোগাযোগ ও পরিবহন ব্যবস্থার সুবিধা পাওয়া যায়। এছাড়া আন্তর্জাতিক অঙ্গনেও সর্বপ্রধান নগরীটি প্রতিদ্বন্দ্বিতা করতে পারে ও বিদেশী বিনিয়োগ আকৃষ্ট করতে পারে। সর্বপ্রধান নগরীর কিছু নেতিবাচক দিকও আছে। অসম বিনিয়োগের কারণে জাতীয় অর্থনৈতিক উন্নয়ন ব্যাহত হয়। সম্পদ ও ক্ষমতার বণ্টন অসম হয়। পরিবহন ব্যবস্থা সব অঞ্চলে সমান প্রবেশ্যতা দিতে পারে না। টেকসই পৌর উন্নয়ন সম্ভব হয় না। বস্তি ও পরিবেশগত সমস্যার সৃষ্টি হয়, যেগুলি সমাধানের জন্য জাতীয় অর্থনীতিতে চাপ পড়ে। সর্বপ্রধান নগরীতে কোনও বিপর্যয় ঘটলে সারা দেশে তার বিরূপ প্রভাব পড়ে। দেশের অন্যান্য অংশ থেকে মেধা, বিনিয়োগ ও শ্রম পাচার ঘটে।
নাওয়াফ আল-হাজেমি

নাওয়াফ মুহাম্মদ সালিম আল-হাজেমি (আরবি: نواف الحازمي) রাবিয়া আল-মক্কি নামেও পরিচিত) (আগস্ট ৯, ১৯৭৬ - ১১ সেপ্টেম্বর, ২০০১) একজন সৌদি আরবে অভিযুক্ত সন্ত্রাসী ছিলেন। তিনি আমেরিকান এয়ারলাইন্সের ফ্লাইট এর পাঁচ ছিনতাইকারীদের মধ্যে একজন ছিলেন, তারা মার্কিন যুক্তরাষ্ট্রে ১১ ই সেপ্টেম্বর হামলার অংশ হিসাবে পেন্টাগনে বিধ্বস্ত করেছিল। ১৯৯৫ সালে বসনিয়া যুদ্ধে মুসলমানদের পক্ষে লড়াই করার জন্য হাজমি এবং দীর্ঘদিনের বন্ধু খালিদ আল-মিহধর সৌদি আরবে তাদের বাড়িঘর ছেড়েছিল। আফগানিস্তান উত্তর জোটের বিরুদ্ধে তালেবানদের সাথে লড়াই করার জন্য পরে হাজ্মি আফগানিস্তান ভ্রমণ করেছিলেন। ১৯৯৯ সালের প্রথম দিকে তিনি সৌদি আরব ফিরে এসেছিলেন। এরইমধ্যে দীর্ঘ লড়াইয়ের অভিজ্ঞতার সাথে আল-কায়েদার দীর্ঘদিনের সহযোগী সংগঠন হজমি ও মিহধরকে ওসামা বিন লাদেন বেছে নিয়েছিলেন মার্কিন যুক্তরাষ্ট্রে বাণিজ্যিক বিমান পরিবহনের পাইলট চালানোর উচ্চাভিলাষী সন্ত্রাসী চক্রান্তের জন্য। হাজমি এবং মিহধর দু'জনই ১৯৯৯ সালের এপ্রিল মাসে মার্কিন পর্যটন ভিসা পেয়েছিলেন। ১৯৯৯ সালের শুরুর দিকে হাজমি আল-কায়েদার একটি প্রশিক্ষণ শিবিরে প্রশিক্ষণ নিয়েছিল এবং ২০০০ সালে আল-কায়েদার শীর্ষ সম্মেলনে মালয়েশিয়া ভ্রমণ করেছিল। হাজ্মি মিহধর সহ ১৫ জানুয়ারী, ২০০০ সালে থাইল্যান্ডের ব্যাংকক থেকে ক্যালিফোর্নিয়ার লস অ্যাঞ্জেলেসে পৌঁছেছিলেন। দু'জন সান দিয়েগোতে বসতি স্থাপন করেছেন, মে ২০০২ অবধি পার্কউড অ্যাপার্টমেন্টে অবস্থান করছেন। সান দিয়েগোতে থাকাকালীন তারা আনোয়ার আল-আওলাকির নেতৃত্বে এর মসজিদে যোগ দিয়েছিল। দুজন সান দিয়েগোতে উড়ানের পাঠ গ্রহণ করেছিলেন, তবে তাদের ইংরেজি দক্ষতার কারণে তারা তাদের বিমানের পাঠের সময় ভাল পারফর্ম করতে পারেনি এবং তাদের বিমান প্রশিক্ষক তাদের সন্দেহজনক হিসাবে বিবেচনা করেছিলেন। মিহধর ২০০ সালে জুনে ইয়েমেনের জন্য ক্যালিফোর্নিয়ায় হাজমিকে ছেড়েছিলেন। ২০০০ সালের ডিসেম্বরে হানি হানজুরের সাথে দেখা না হওয়া পর্যন্ত হাজ্মি ক্যালিফোর্নিয়ায় অবস্থান করেছিলেন এবং তারা দুজনেই অ্যারিজোনার ফিনিক্সে ভ্রমণ করেছিলেন। পরে তারা ২০০১ সালের এপ্রিল মাসে ভার্জিনিয়ার ফলস চার্চে চলে যায়, যেখানে বাকি ছিনতাইকারীরা তাদের সাথে যোগ দিতে শুরু করে। ২০০১ সালের গ্রীষ্মের সময় হজমির আক্রমণাত্মক নেতা মোহাম্মদ আত্তার সাথে প্রায়শই দেখা হয়েছিল। "United States v. Zacarias Moussaoui, trial exhibit #SD00405"। ২ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০।  National Commission on Terrorist Attacks, 9/11 Commission, p. 166
নোনি জেলা

নোনি জেলা, উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের পশ্চিম দিকে অবস্থিত মণিপুর রাজ্যের ১৬টি জেলার একটি৷ ২০১৬ খ্রিস্টাব্দে ৮ই ডিসেম্বর তামেংলং জেলার দক্ষিণাংশ থেকে এই জেলাটি গঠন করা হয়৷ জেলাটির জেলাসদর নোনি (স্থানীয় ভাষায় লংমাই) শহরে অবস্থিত৷ জেলাটির উত্তর দিকে রয়েছে তামেংলং জেলা, পশ্চিম দিকে রয়েছে জিরিবাম জেলা, দক্ষিণ-পশ্চিম দিকে রয়েছে ফেরজল জেলা, দক্ষিণ-পূর্ব দিকে রয়েছে চূড়াচাঁদপুর জেলা এবং পূর্ব দিকে রয়েছে কাংপোকপি জেলা৷ নোনি জেলাতে রয়েছে চারটি প্রশাসনিক বিভাগ, এগুলি হলো: লংমাই নুংবা খৌপুম হাওচং নোনি জেলাতে রংমেই নাগা জনগোষ্ঠী সংখ্যাগরিষ্ঠ হলেও হাওচঙে প্রচুর সংখ্যায় ইনপুই নাগা জনগোষ্ঠীর উপস্থিতি এই জেলাতে তাদের দ্বিতীয় বৃহত্তম জনজাতিতে করে তুলেছে৷ জেলাটিতে সর্বাধিক প্রচলিত ভাষা রংমেই, এছাড়া অন্যান্য উল্লেখযোগ্য ভাষিক সংখ্যালঘুরা হলেন, ইনপুই, চিরু, গাংতে এবং থাডো ভাষাভাষীর লোকজন৷ "7 new districts formed in Manipur amid opposition by Nagas"। India Today। ২০১৬-১২-০৯। সংগ্রহের তারিখ ২০১৭-০৬-৩০।  "Manipur Creates 7 New Districts"। NDTV। ২০১৬-১২-০৯। সংগ্রহের তারিখ ২০১৭-০৬-৩০।  "New districts to stay, says Manipur CM"। The Hindu। ২০১৬-১২-৩১। সংগ্রহের তারিখ ২০১৭-০৬-৩০।  "Manipur Chief Minsiter [sic] inaugurates two new districts amid Naga protests"। Times of India। ২০১৬-১২-১৬। সংগ্রহের তারিখ ২০১৭-০৬-৩০।  "Simply put: Seven new districts that set Manipur ablaze"। The Indian Express। ২০১৬-১২-২০। সংগ্রহের তারিখ ২০১৭-০৬-৩০।  Utpal Parashar (২০১৭-০১-০৫)। "Creation of new districts could be game-changer in Manipur polls"। Hindustan Times (opinion)। সংগ্রহের তারিখ ২০১৭-০৬-৩০।
বাংলাদেশ ফরম ও প্রকাশনা অফিস

বাংলাদেশ ফরম ও প্রকাশনা অফিস গণপ্রজাতন্ত্রী বাংলাদেশ সরকারের জনপ্রশাসন মন্ত্রণালয়ের আওতাধীন মুদ্রণ ও প্রকাশনা অধিদপ্তরের একটি শাখা কার্যালয়। এ কার্যালয় তৎকালীন পূর্ব পাকিস্তান সরকারি মুদ্রণালয়ের অংশ হিসাবে কাজ শুরু করে। ১৯৭২ সালে এই কার্যালয়কে ফরম ও প্রকাশনা সামগ্রীর চাহিদা পত্র সংগ্রহ এবং চাহিদাকৃত মালামাল মুদ্রণ, সংগ্রহ ও দেশব্যাপী সংশ্লিষ্ট সরকারি দপ্তরসমূহের মধ্যে বিতরণের প্রয়োজনীয় পদক্ষেপ নেয়ার লক্ষ্যে অধিদপ্তরাধীন একটি পৃথক ইউনিট হিসাবে চালু করা হয়। অফিসের তত্ত্বাবধানে পরিচালিত দুইটি প্রকাশনা বিক্রয় কেন্দ্র রয়েছে। এর মূল অফিস ভবন তেজগাঁওয়ে এবং অপরটি ১৪/২, তোপখানা রোডে জাতীয় প্রেস ক্লাবের বিপরীতে অবস্থিত। এছাড়া দেশের বিভিন্ন স্থানে এ প্রতিষ্ঠানের প্রকাশনা সামগ্রী জনসাধারণের কাছে বিক্রয়ের জন্য কয়েকজন তালিকাভূক্ত এজেন্ট রয়েছে। একজন উপসচিব পদমর্যাদার উপপরিচালকের নেতৃত্বে কার্যালয়ের কার্যক্রম পরিচালিত হয়। এ অফিস থেকে সরকারের দপ্তরসমূহের চাহিদা অনুযায়ী বিভিন্ন প্রকার ফরম, রেজিষ্টার ইত্যাদি বিনা মূল্যে সরবরাহ করা হয়। এসব ফরম ও রেজিষ্টারের মধ্যে রয়েছে ভূমি রেজিষ্ট্রি অফিসে বালাম বই; ট্রেজারী চালান; নিকাহ রেজিষ্টেনে ব্যবহৃত ফরম/রেজিষ্টার; ভূমি রাজস্ব আদায়ের দাখিলা এবং ডিসিআর বহি ইত্যাদি। এছাড়া জাতীয় সংসদে পাশ হওয়া সরকারের সকল আইন; অধ্যাদেশ; এস আর ও এবং সরকারের ভিবিন্ন সময়ে জারী করা বিধি-বিধান প্রকাশনা আকারে মুদ্রণ এবং নিজস্ব বিক্রয় কেন্দ্র ও এজেন্টের মাধ্যমে জনসাধারণের কাছে বিক্রির ব্যবস্থা করা হয়ে থাকে। "হোম"। www.dpp.gov.bd। সংগ্রহের তারিখ ২০২০-০৮-১১।  "অর্গানোগ্রাম"। www.dpp.gov.bd। সংগ্রহের তারিখ ২০২০-০৮-১১।
ঘুম, পশ্চিমবঙ্গ

ঘুম ভারতের পশ্চিমবঙ্গের দার্জিলিং হিমালয়ান পার্বত্য অঞ্চলের একটি ছোট্ট পার্বত্য অঞ্চল। এটি দার্জিলিং পৌরসভার এক নম্বর ওয়ার্ডের আওতায় আসে। দার্জিলিং হিমালয়ান রেলওয়ের ঘুম রেল স্টেশন ভারতের সর্বোচ্চ রেলস্টেশন। এটি ২,২৫৮ মিটার (৭,৪০৭ ফুট) এর উচ্চতায় অবস্থিত। ইগা চোয়েলিং মঠ ঘুম মঠ, দার্জিলিং, ২০১৭ সামটেন চোলিং মঠে বুদ্ধ মূর্তি বাতাসিয়া লুপ ওয়ার মেমোরিয়াল বাতাসিয়া লুপ থেকে দৃশ্য ঘুম রেলওয়ে স্টেশন দার্জিলিং হিমালয়ান রেলওয়ে - টয় ট্রেন Agarwala, A.P. (editor), Guide to Darjeeling Area, 27th edition, p. 53-55, আইএসবিএন ৮১-৮৭৫৯২-০০-১. উইকিমিডিয়া কমন্সে ঘুম, পশ্চিমবঙ্গ সংক্রান্ত মিডিয়া রয়েছে।
বাংলাদেশ স্টেশনারী অফিস

বাংলাদেশ স্টেশনারী অফিস জনপ্রশাসন মন্ত্রণালয়ের অধীনস্থ মুদ্রণ ও প্রকাশনা অধিদপ্তরাধীন একটি ইউনিট অফিস। অফিসটি ১৯৫২ সালে পাকিস্তান আমলে তেজগাঁও শিল্পাঞ্চলে ৫.৭২ একর জমির উপর প্রতিষ্টিত হয়। তখন থেকে ১৯৮৫ সাল পর্যন্ত সমগ্র বাংলাদেশের সরকারি অফিস-আদালত, স্কুল কলেজসমূহে বরাদ্দের বিপরীতে চাহিদানুযায়ী স্টেশনারী দ্রব্য-সামগ্রী এই অফিস থেকে সরবরাহ করা হত। ১৯৮৫ সালে অধিদপ্তরের অধীনে ঢাকা, চট্রগ্রাম, বগুড়া ও খুলনায় আঞ্চলিক অফিস প্রতিষ্ঠা লাভ করে। একজন উপসচিব পদমর্যাদার উপ-পরিচালক এই কার্যালয়ের প্রধান কর্মকর্তা। তার অধীনে দুজন সহকারী পরিচালক, একজন হিসাবরক্ষণ কর্মকর্তাসহ অন্যান্য কর্মকর্তাবৃন্দ অফিসের কার্যক্রম পরিচালনা করে। ঢাকা আঞ্চলিক অফিস থেকে সমস্ত মন্ত্রণালয়সহ ২৪টি জেলার, বগুড়া আঞ্চলিক অফিস থেকে ১৬টি জেলার, খুলনা আঞ্চলিক অফিস থেকে ১৬টি জেলার এবং চট্রগ্রাম আঞ্চলিক অফিস থেকে ৮টি জেলার সরকারি অফিস-আদালতের স্টেশনারী দ্রব্যাদি সরবরাহ করা হয়ে থাকে। এই ৪টি আঞ্চলিক অফিসের বাৎসরিক/মাসিক চাহিদা অনুযায়ী বাংলাদেশ স্টেশনারী অফিস হতে প্রতি মাসে স্টেশনারী মালামাল সরবরাহ করা হয়ে থাকে। দেশ- বিদেশ থেকে কাগজসহ বিভিন্ন স্টেশনারী মালামাল সংগ্রহ পূর্বক বিভিন্ন সরকারী,আধা-সরকারী ও স্বায়ত্ব-শাসিত অফিসে সরবরাহ করাই বাংলাদেশ স্টেশনারী অফিসের মূল কাজ। বাংলাদেশ স্টেশনারী অফিস কাগজসহ কিছু ছাপার উপকরণ সরাসরি বাংলাদেশ সরকারি মুদ্রণালয় (বিজি প্রেস), গভর্ণমেন্ট প্রিন্টিং প্রেস, সিকিউরিটি প্রিন্টিং প্রেসে সরবরাহ করে থাকে। এছাড়া ৬৪ টি জেলা প্রশাসকের কার্য্যালয়ের ট্রেজারীতে সরাসরি কার্ট্রজি পেপার সরবরাহ করা হয়। "হোম"। www.dpp.gov.bd। সংগ্রহের তারিখ ২০২০-০৮-১১।  "কর্মকর্তাবৃন্দ"। www.dpp.gov.bd। সংগ্রহের তারিখ ২০২০-০৮-১১।  "অর্গানোগ্রাম"। www.dpp.gov.bd। সংগ্রহের তারিখ ২০২০-০৮-১১।
কেপেলে লিপি

কেপেলে লিপিটি ১৯৩৫ সালে লাইবেরিয়ার সানোইয়ে শহরের সর্দার গিবিলি কেপেলে ভাষা লেখার জন্য আবিষ্কার করেন। কেপেলে ভাষা নাইজার-কঙ্গো ভাষা পরিবারের মান্ডে ভাষাগোষ্ঠীর সদস্য এবং সেই সময় লাইবেরিয়াতে প্রায় ৪,৯০,০০০ মানুষ এবং গিনিতে প্রায় ৩,০০,০০০ মানুষ এই ভাষায় কথা বলতেন। এই লিপিতে ৮৮টি লিপিমূল আছে এবং এটির লিখনাভিমুখ বাম-থেকে-ডান। বেশ কিছু বর্ণের একাধিক রূপ আছে। এটি ১৯৩০ এবং ১৯৪০ এর দশকের গোড়ার দিকে লাইবেরিয়া এবং গিনিতে কেপেলেভাষিদের দ্বারা কিছুটা ব্যবহৃত হয়েছিল, কিন্তু জনসাধারণের মধ্যে গ্রহণযোগ্যতা অর্জন করতে পারেনি। বর্তমানে এটিকে একটি ব্যর্থ লিপি হিসাবে শ্রেণীবদ্ধ করা হয়েছে। বর্তমানে কেপেলে ভাষা লেখার জন্য লাতিন লিপির একটি সংস্করণ ব্যবহার করা হয়। "Kpelle syllabary"। Omniglot.com। সংগ্রহের তারিখ ২০১২-০১-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Unseth, Peter. 2011. Invention of Scripts in West Africa for Ethnic Revitalization. In The Success-Failure Continuum in Language and Ethnic Identity Efforts, ed. by Joshua A. Fishman and Ofelia García, pp. 23-32. New York: Oxford University Press.
লোশন প্লে

লোশন প্লে হ'ল পরিচিত ওয়েট-অ্যান্ড-মেসি ফেটিশ (ডাব্লুএএম) এর একটি অংশ, যেখানে অংশগ্রহণকারীরা সাধারণত যৌন ক্রিয়াকলাপের সুবিধার্থে বিভিন্ন খাবার (যেমন, পুডিং বা চটকান ক্রিম), কাদা বা রং পিচ্ছিলকারক পদার্থ হিসাবে ব্যবহার করে। লোশন, বিশেষত পিচ্ছিলকারক মাধ্যমই ওয়েট এবং মেসি থেকে লোশন প্লেকে আলাদা করে, কারণ অন্যান্য সাধারণ ডাব্লুএএম মাধ্যমগুলির জনপ্রিয়তা লোশন প্লের মতো নেই। লোশন প্লে (ローションプレイ, rōshon purei), যাকে গুককেকে, গ্লুককেকে নামেও পরিচিত, এটি একটি জনপ্রিয় ফেটিশ ধরন, জাপানি ইরোটিকা এবং পতিতাবৃত্তির অনুরোধ যা প্রচুর পরিমাণে পিচ্ছিলকারক পদার্থের ব্যবহারের সাথে জড়িত, যা জাপানি ভাষায় ওল্ড- ফরাসি শব্দ "লোশন" (জাপানি ভাষায়। ー シ ョ।) সাধারণত লোশন প্লেতে একজন অংশগ্রহণকারী তার শরীর ব্যবহার করে অন্যের উপর লোশন ঘষে থাকে, একটি লোশন ভরা পুল বা বাথে যৌন মিলন, বা যৌনতায় অংশগ্রহণকারীদের উপর লোশন ঢালা হয়। জাপানে (এবং বিশ্বের অন্যান্য অংশে) লোশন ঘন আকারে পাওয়া যায় (যেমন: লিটার/গ্যালন) যা গরম পানিতে যোগ করে কাঙ্ক্ষিত পরিমাণ লোশন তৈরি করা যেতে পারে। একটি ১ গ্যালন ঘনীভূত লোশন থেকে সাধারণত ৬-১০ গ্যালন লোশন (জে-লুব লোশন কনসেন্ট্রেট) উৎপন্ন করা যায়। বেশিরভাগ লোশনের প্রধান উপাদান হ'ল পলিএক্রিয়ালেট। জলে গুঁড়ো মিথাইল সেলুলোজ দ্রবীভূত করে অনুরূপ লোশন তৈরি করা যেতে পারে। Talmadge, Eric. Getting Wet: Adventures in the Japanese Bath. Tokyo: Kodansha International, 2006, p. 187, 190–191. আইএসবিএন ৯৭৮-৪-৭৭০০-৩০২০-৭. Sinclair, Joan. Pink Box: Inside Japan's Sex Clubs, Harry N. Abrams, Inc., 2006, p. 112–113. আইএসবিএন ৯৭৮-০-৮১০৯-৯২৫৯-৭. Page for a lotion product, listing acrylate as the main component (in Japanese)
পাকিস্তান (দ্ব্যর্থতা নিরসন)

উইকিঅভিধানে পাকিস্তান শব্দটি খুঁজুন। পাকিস্তান দক্ষিণ এশিয়ার একটি দেশ। এছাড়া পাকিস্তান দ্বারা বোঝানো হতে পারে; পাকিস্তান অধিরাজ্য, ১৯৪৭ সালে গঠিত একটি রাষ্ট্র, যা বর্তমানের পাকিস্তান ও বাংলাদেশ। পশ্চিম পাকিস্তান, বর্তমান পাকিস্তান, ১৯৭১ সাল পর্যন্ত এ নামে পরিচিত ছিল পূর্ব পাকিস্তান, বর্তমান বাংলাদেশ, যা ১৯৭১ সাল পর্যন্ত পাকিস্তানের একটি প্রদেশ ছিল লিটল পাকিস্তান, বিদেশে বসবাসরত পাকিস্তানিদের দ্বারা অধ্যুষিত এলাকা পাকিস্তান ইন্টারন্যাশনাল এয়ারলাইন্স, পাকিস্তানের সরকারি বিমান সংস্থা পাকিস্তানি, পাকিস্তানের নাগরিক পাকিস্তান, ভারত, বিহার রাজ্যের পুর্নিয়া জেলার একটি গ্রাম পাকেস্তান, ইরান, ইরানের আরদাবিল প্রদেশের একটি গ্রাম। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বাহাদুরাবাদ যুদ্ধ

বাহাদুরাবাদ যুদ্ধ ছিল মুক্তিবাহিনীর সবচেয়ে সফল অভিযানগুলোর অন্যতম। জেড ফোর্সের ৩ ইস্ট বেঙ্গল এই অভিযান পরিচালনা করে। এই যুদ্ধে পাকিস্তান সেনাবাহিনীর পরিবহন ও রসদ ব্যবস্থার ব্যাপক ক্ষয়ক্ষতি হয়। বীর বিক্রম, কর্নেল (অবঃ) শাফায়াত জামিল (ফেব্রুয়ারি ১৯৯৮)। একাত্তরের মুক্তিযুদ্ধ, রক্তাক্ত মধ্য আগস্ট ও ষড়যন্ত্রময় নভেম্বর। সাহিত্য প্রকাশ। পৃষ্ঠা ৫৮–৬৩।
কঠিন বাস্তব

কঠিন বাস্তব ২০০১ সালের বাংলাদেশী প্রণয়ধর্মী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন আমিন খান, রিয়াজ, রাজ্জাক, ডিপজল, নবাগত কেয়াসহ আরও অনেকে। চলচ্চিত্রটি প্রযোজনা করেন আরমান প্রোডাকশনের ব্যানারে ফাইট ডিরেক্টর আরমান। এটি ১৯৯৯ সালের ভারতীয় চলচ্চিত্র তাল এর পুনঃনির্মাণ। রিয়াজ - রাসা কেয়া - কেয়া আমিন খান - রাজ্জাক - জজ রেহানা জলি - কেয়ার মা ডিপজল - বক্কর মরজিনা নাসরিন - কেয়ার আন্টি webdesk@somoynews.tv। "অশ্লীলতা প্রমাণের চ্যালেঞ্জ ছুড়ে দিলেন কেয়া"। somoynews.tv (ইংরেজি ভাষায়)। সংগ্রহের তারিখ ২০২০-০৮-১১।  "Kothin Bastob"।  "কেয়া কোথায়!"। মানবজমিন। সংগ্রহের তারিখ ২০২০-০৮-১১।  "নায়িকা কেয়া গ্রেফতার"। banglanews24.com। ২০১৯-১০-২২ তারিখে মূল থেকে আর্কাইভ করা। সংগ্রহের তারিখ ২০২০-০৮-১১।  ইন্টারনেট মুভি ডেটাবেজে কঠিন বাস্তব (ইংরেজি)
লাখাই থানা

লাখাই থানা বাংলাদেশের হবিগঞ্জ জেলার অন্তর্গত লাখাই উপজেলার একটি থানা। ১৯২২ সালের ১০ জানুয়ারি তৎকালীন আসাম প্রাদেশিক সরকার কর্তৃক প্রশাসনিক থানা হিসাবে লাখাই প্রতিষ্ঠা লাভ করে। লাখাই উপজেলার ৬টি ইউনিয়নের প্রশাসনিক কার্যক্রম লাখাই থানার আওতাধীন। ইউনিয়নসমূহ: ১নং লাখাই ২নং মোড়াকরি ৩নং মুড়িয়াউক ৪নং বামৈ ৫নং করাব ৬নং বুল্লা লাখাই উপজেলা হবিগঞ্জ জেলা "এক নজরে লাখাই"। lakhai.habiganj.gov.bd। জাতীয় তথ্য বাতায়ন। ২৮ জুন ২০২০ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০।  "ইউনিয়নসমূহ - লাখাই উপজেলা"। lakhai.habiganj.gov.bd। জাতীয় তথ্য বাতায়ন। ২৫ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০।
হবিগঞ্জ সদর থানা

হবিগঞ্জ সদর থানা বাংলাদেশের হবিগঞ্জ জেলার অন্তর্গত হবিগঞ্জ সদর উপজেলার একটি থানা। ঐতিহাসিক সুলতানসী হাবিলির প্রতিষ্ঠাতা মধ্যযুগের মহাকবি সৈয়দ সুলতান ওরফে মিনার অধস্তন পুরুষ সৈয়দ হেদায়েত উল্লাহ্ পুত্র সৈয়দ হাবিবুল্লাহর নামানুসারে হাবিবগঞ্জ নামে খোয়াই নদীর তীরে একটি বাজার প্রতিষ্ঠা করেন। এই বাজারকে কেন্দ্র করে ১৮৯৩ সালের ১৭ এপ্রিল হবিগঞ্জ সদর থানা গঠিত হয়। হবিগঞ্জ সদর উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম হবিগঞ্জ সদর থানার আওতাধীন। পৌরসভা: হবিগঞ্জ ইউনিয়নসমূহ: ১নং লুকড়া ২নং রিচি ৩নং তেঘরিয়া ৪নং পইল ৫নং গোপায়া ৬নং রাজিউরা ৯নং নিজামপুর ১০নং লস্করপুর হবিগঞ্জ সদর উপজেলা হবিগঞ্জ জেলা "হবিগঞ্জ সদর উপজেলার পটভূমি"। habiganjsadar.habiganj.gov.bd। জাতীয় তথ্য বাতায়ন। ৬ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০।  "ইউনিয়নসমূহ - হবিগঞ্জ সদর উপজেলা"। habiganjsadar.habiganj.gov.bd। জাতীয় তথ্য বাতায়ন। ৬ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০।
আবুল কাসেম (চট্টগ্রামের রাজনীতিবিদ)

ডা. ক্যাপ্টেন আবুল কাসেম (১২ ডিসেম্বর ১৯১১ - ৪ এপ্রিল ১৯৯৯) বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১০ (রাঙ্গুনিয়া )আসনের সংসদ সদস্য ছিলেন। আবুল কাসেম ১২ ডিসেম্বর ১৯১১ সালে চট্টগ্রাম জেলার রাঙ্গুনিয়া উপজেলার চন্দ্রঘোনা গ্রামে জন্মগ্রহণ করেন। চট্টগ্রাম কলেজিয়েট স্কুল থেকে ১৯৩০ সালে প্রবেশিকা ও তৎকালীন চট্টগ্রাম মেডিক্যাল স্কুল থেকে ১৯৩৪ সালে এলএমএফ ডিগ্রি অর্জন করেন। ১৯৪৮ সালে ঢাকা বিশ্ববিদ্যালয় থেকে এমবিবিএস ডিগ্রি অর্জন করেন। আবুল কাসেম ১৯৩৭ সালে মেডিক্যাল স্কুলে শিক্ষতার মধ্য দিয়ে কর্মজীবন শুরু করেন। আবুল কাসেম ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে গণপরিষদ সদস্য এবং ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন চট্টগ্রাম-১০ রাঙ্গুনিয়া আসন থেকে সংসদ সদস্য নির্বাচিত হন। আবুল কাসেম ৪ এপ্রিল ১৯৯৯ সালে মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।  "সময়ের সাহসী কর্মবীর ডা.ক্যাপ্টেন আবুল কাশেম"। বাংলানিউজটোয়েন্টিফোর.কম। ৪ এপ্রিল ২০১৩। সংগ্রহের তারিখ ৩ জুন ২০২৩।  Correspondent, Staff (২০১২-০৪-০৪)। "Dr Captain Abul Kashem"। The Daily Star (ইংরেজি ভাষায়)। সংগ্রহের তারিখ ২০২৩-০৬-০৩।
কামরুন নাহার জাফর

কামরুন নাহার জাফর বাংলাদেশের চট্টগ্রাম জেলার রাজনীতিবিদ যিনি শ্রম ও জনশক্তি উপমন্ত্রী ও তৎকালীন চট্টগ্রাম-১০ আসনের সংসদ সদস্য ছিলেন। এছাড়াও দুই মেয়াদে তিনি সংরক্ষিত মহিলা আসন ২৯ থেকে সংসদ সদস্য হিসেবে দায়িত্ব পালন করেন। কামরুন নাহার জাফর চট্টগ্রাম জেলায় জন্মগ্রহণ করেন। কামরুন নাহার জাফর ১৯৭৯ সালের দ্বিতীয় জাতীয় সংসদে ও ১৯৮৬ সালের তৃতীয় জাতীয় সংসদে সংরক্ষিত মহিলা আসন ২৯ থেকে সংসদ সদস্য হিসেবে দায়িত্ব পালন করেন। ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন চট্টগ্রাম-১০ আসন থেকে সংসদ সদস্য নির্বাচিত হন। আবদুস সাত্তারের মন্ত্রিসভায় তিনি শ্রম ও জনশক্তি উপমন্ত্রী হিসেবে দায়িত্ব পালন করেন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  নিজস্ব প্রতিবেদক, চট্টগ্রাম, আবু আজাদ (২৭ সেপ্টেম্বর ২০১৮)। "জোট নিয়ে জটে আ.লীগ, নির্ভার বিএনপি"। জাগো নিউজ। সংগ্রহের তারিখ ১২ আগস্ট ২০২০।